Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 673/13/8803	Košice II, 5.12.2013
EEČ : 2-64-400-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:

1) Obvinený vyhlasuje, že spáchal skutok, za ktorý je trestne stíhaný, pričom ľutuje svojho konania a ospravedlňuje sa za  svoje protiprávne konanie spôsobené z nedbanlivosti poškodenému.   

2) Obvinený XXXXX urobil iné vhodné opatrenie pre náhradu spôsobenej   škody   tým,  že   predmetnú   dopravnú  nehodu ohlásil v poisťovni XXXXX dňa XXXXX pod číslom XXXXX Poškodený XXXXX prehlásil, že od obvineného nežiada náhradu škody, ktorú mu spôsobil prečinom podľa § 158 Tr. zákona, pretože obvinený urobil opatrenia smerujúce k nahradeniu škody príslušnou poisťovňou, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla v znení  platných predpisov.

3) Obvinený  zložil   na   účet   Okresnej  prokuratúry   XXXXX  XXXXX   čiastku  vo   výške   200,-€  /dvesto  Eur/, z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech  XXXXX číslo účtu XXXXX XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX
V trestnej veci vedenej proti obvinenému XXXXX  pre prečin  ublíženia na zdraví podľa § 158 Trestného zákona na tom skutkovom základe, že:

- dňa XXXXX v čase o 10.10 hod vychádzal so svojim motorovým vozidlom zn. XXXXX v Košiciach na XXXXX z objektu firmy XXXXX na vozovku ulice XXXXX označenou dopravnou značkou ako hlavná cesta v smere ku križovatke s ulicou XXXXX kde sa s vozidlom zaradil do ľavého jazdného pruhu, kde v tom čase viedol motocyklista XXXXX motocykel zn. Harley Davidson XXXXX ktorý s motocyklom  narazil do zadnej časti vozidla obvineného a poškodený spadol na vozovku a pri dopravnej nehode XXXXX utrpel ľahkú ujmu na zdraví, a to zlomeninu ľavej lopatky a podvrtnutie pravého členka, čo si vyžiadalo liečenie a práceneschopnosť až 4 týždne. 

Odôvodnenie: 

	Uznesením  povereného príslušníka PZ, XXXXX zo dňa 05.10.2013  bolo vznesené obvinenie XXXXX  pre prečin ublíženia na zdraví podľa § 158  Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený a poškodený vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval. Pokiaľ ide o náhradu spôsobenej škody, obvinený urobil iné vhodné opatrenie tým, že predmetnú dopravnú nehodu oznámila v poisťovni XXXXX dňa XXXXX pod číslom XXXXX kde uviedol všetky potrebné údaje pre náhradu spôsobenej škody. Poškodený XXXXX pri dohode o zmieri uviedol, že od obvineného náhradu škody, ktorú mu obvinený spôsobil prečinom podľa § 158 Trestného zákona nežiada, pretože obvinený dopravnú nehodu ohlásil príslušnej poisťovni.

	Obvinený zložil na účet Okresnej prokuratúry XXXXX XXXXX finančnú čiastku vo výške 200,-€,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech XXXXX, číslo účtu XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný, považujem takýto spôsob rozhodnutia za dostačujúci z hľadiska naplnenia účelu Tr. zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Igor Tokár
prokurátor